เสือภูเขา (ภาพยนตร์ปี พ.ศ. 2522)

เสือภูเขา เป็นภาพยนตร์ไทยแนวชีวิต โลดโผน ผจญภัย ขนาด 35 มม. พากย์เสียงในฟิล์ม ปี พ.ศ. 2522 สร้างโดยโคลีเซี่ยมฟิล์ม กำกับโดยคมน์ อรรฆเดช นำแสดงโดยสรพงศ์ ชาตรีและจารุณี สุขสวัสดิ์ เข้าฉายครั้งแรกเมื่อวันที่ 5 ตุลาคม พ.ศ. 2522 หลังจากความสำเร็จของเสือภูเขาจึงได้มีการสร้างภาคต่อคือเพชรตัดหยก (2525) แต่ได้มีการเปลี่ยนนางเอกจากจารุณี สุขสวัสดิ์เป็นหม่อมหลวงสุรีย์วัล สุริยง

 เรื่องย่อ 
เรื่องราวของ เล่าทง (สรพงศ์ ชาตรี) นักสู้หนุ่มจากเผ่าม้งเจ้าของฉายา เสือภูเขา ที่ต้องพาลูกและเมียหลบหนีการตามล่าของ จะเย (ดามพ์ ดัสกร) หัวหน้าเผ่ามูเซอดำ หลังจากที่เล่าทงฆ่าน้องชายของจะเย

ในระหว่างที่หนีจากการตามล่า เล่าทงได้รับความช่วยเหลือจาก นะจา (จารุณี สุขสวัสดิ์) แม้วสาวที่สูญเสียพ่อไปด้วยฝีมือของจะเย และเธอก็เลือกที่จะช่วยเล่าทงและครอบครัวเพื่อให้พวกเขาได้มีชีวิตที่สงบสุข

 นักแสดง 
 สรพงศ์ ชาตรี รับบท เล่าทง
 จารุณี สุขสวัสดิ์ รับบท นะจา
 ดามพ์ ดัสกร รับบท จะเย

 อ้างอิง 

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ชีวิตไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์โดยโคลีเซี่ยมฟิล์ม
หมวดหมู่:ภาพยนตร์ที่กำกับโดย คมน์ อรรฆเดช
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970